George Simion: "Diana Șoșoacă ar putea candida la prezidențiale".
George Simion a afirmat că Diana Șoșoacă ar putea candida la alegerile prezidenţiale în 2024. Simion spune că, în prezent, nu este scopul său politic să ajungă preşedintele României. Simion: "Dianei mulţi i-au şoptit din jurul ei ‘Tu o să fii noul preşedinte al României, tu trebuie să fii acolo’".
George Simion, co-președintele AUR, a precizat că nu este scopul său politic să ajungă preşedintele României, dar dacă nu se găsesc oameni mai buni, atunci el nu va refuza "o luptă"."Nu, în momentul ăsta nu iau în calcul. Nu este scopul meu politic să ajung preşedintele României. Dacă nu se vor găsi alţi oameni mai buni, pe care noi îi căutăm şi încercăm să-i îndemnăm, să-i împingem de la spate, să le facem reclamă, să îi propunem ca nume, dacă nu se vor găsi oameni dispuşi să intre în luptă, cu siguranţă eu nu refuz o luptă, oricât o fi de grea", a declarat George Simion în cadrul unei emisiuni TV.În schimb, Simion crede că senatoarea Diana Șoșoacă ar putea candida la alegerile prezidenţiale în 2024."Dianei mulţi i-au şoptit din jurul ei ‘Tu o să fii noul preşedinte al României, tu trebuie să fii acolo’. S-ar putea să fie candidat. (…) Din jurul prietenilor pe care îi are. Nu cred în fiabilitatea unei astfel de idei, dar fiecare se poate lăsa convins de cei din jur", a adăugat George Simion.